यह पूछे जाने पर कि अगर गठबंधन 41 सीटें पाने में विफल रहा तो उन्होंने कहा, वह नौबत नहीं आएगी, लेकिन हम किसी भी धर्मनिरपेक्ष पार्टी का स्वागत करेंगे। अंतिम फैसला पार्टी आला कमान करेगा। उनकी पार्टी के गैर आदिवासी को राज्य का मुख्यमंत्री बनाने पर विचार करने के बारे में आई रिपोर्ट का खंडन करते हुए उन्होंने कहा, मैं नहीं मानता कि हमारी पार्टी कोई प्रयोग करेगी। झारखंड की बिहार ने उपेक्षा की। झारखंड का गठन आदिवासियों के उत्थान के लिए किया गया था। उन्होंने कहा कि केंद्र झारखंड को विकसित राज्यों की कतार में लाने को प्रतिबद्ध है।